Exceptionel flot og lys lejlighed i skandinavisk stil, med en fantastisk udsigt. Lejligheden har alt hvad man kan ønske sig, og der mangler absolut ingen ting. Den ligger tæt på indkøbsmuligheder og det store shoppingcenter fields, og vil man en tur ind til centrum af København, er metrostationen lige om hjørnet. Har man børn med, ligger der en fodboldbane, og et par legepladser på den anden side af Ørestads boulevard, ca 200 meter fra lejligheden.
Kort sagt, en lejlighed der har det hele, og som sikrer at man får et godt ophold i København.
Som vært er Simon smilende og imødekommende og meget fleksibel, han havde endda sørget for lidt drikkevarer og morgenmad ved ankomsten. Han gav en grundig rundvisning af lejligheden ved ankomsten, og stod altid til rådighed hvis man har nogle spørgsmål.
Jeg giver mine varmeste anbefalinger til Simon, og til hans lejlighed, jeg kommer helt sikkert igen.